

Z A P I S N I K
10. sjednice Vijeća Mjesnog odbora Dubrava - središte,
održane 29. travnja 2022.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Marija Orešić, Svan Relac, Damir Nehyba, Ivana Lulić, Lucija Matić, Božidar Macan


NENAZOČNI ČLANOVI VIJEĆA: Božidar Macan – naknadno pristigao na sjednicu ( u 18:10 )

Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.
Član Vijeća Božidar Macan je pristigao na sjednicu sa zakašnjenjem te sudjeluje u raspravi od druge točke dnevnog reda, te je nazočno 9 od ukupno 9 članova Vijeća.


	Bez rasprave, jednoglasno  Vijeće prihvaća tekst Zapisnika 9. sjednice Vijeća, održane 29. ožujka 2022., bez izmjena.

	Na prijedlog predsjednice Vijeće jednoglasno utvrđuje



D N E V N I    R E D:

1. Prijedlog za izmjenu granica Mjesnog odbora Dubrava – središte – donošenje zaključka
2. Zahtjev za povremeno korištenje prostora mjesne samouprave, Međugorska 55, za potrebe:
 a) političke stranke Bandić Milan 365 – stranka rada i solidarnosti 
 b) političke stranke Socijaldemokratska partija Hrvatske - SDP– donošenje zaključka
3. Prijedlog za postavljanje česme na k.č. 4159/1 k.o. Dubrava – donošenje zaključka	
4. Pitanja, prijedlozi i obavijesti.




Ad 1. 	Prijedlog za izmjenu granica Mjesnog odbora Dubrava – središte

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.
Vijeće jednoglosno donosi 

Z A K LJ U Č A K
o prijedlogu za izmjenu granica Mjesnog odbora Dubrava – središte


Vijeće Mjesnog odbora Dubrava – Središte predlaže da sa istočne strane granica Mjesnog odbora Dubrava – središte bude zapadna strana kuća u Grižanskoj ulici od kućnog broja 1 do 77, odnosno, cijela zapadna strana od Ulice Hrvatskog proljeća do Kolakove ulice.


Član Vijeća Božidar Macan je pristigao na sjednicu sa zakašnjenjem te sudjeluje u raspravi od druge točke dnevnog reda. 


Ad 2. 	Zahtjev za povremeno korištenje prostora mjesne samouprave, Međugorska 55, za potrebe 

a ) političke stranke Bandić Milan 365 – stranka rada i solidarnosti
b ) političke stranke Socijaldemokratska partija Hrvatske - SDP




Članovi Vijeća primili su pisani material uz poziv.
U raspravi sudjeluju svi prisutni.
Vijeće jednoglasno donosi 



Z A K LJ U Č A K
o davanju na povremeno korištenje prostora mjesne samouprave


Vijeće Mjesnog odbora Dubrava – središte odobrava korištenje prostorija MO Dubrava-središte, Međugorska 55 za potrebe

a) političke stranke Bandić Milan 365 – stranka rada i solidarnosti – 1. i 3. srijeda u mjesecu od 19,00 do 22,00 sata
b) političke stranke Socijaldemokratska partija Hrvatske – SDP – četvrtkom od 18,00 do 20,00 sati





Ad 3.	Prijedlog za postavljanje česme na k.č. 4159/1 k.o. Dubrava 

Predsjednica usmeno informira nazočne o predmetu rasprave i odlučivanja.

U raspravi sudjeluju svi prisutni.
Vijeće jednoglasno donosi 


Z A K LJ U Č A K
o prijedlogu za postavljanje česme na k.č. 4159/1 k.o. Dubrava

I. [bookmark: _GoBack]Razmotren je zahtjev za postavljanje česme na k.č. 4159/1 k.o. Dubrava
II. Vijeće Mjesnog odbora Dubrava – središte podržava navedeni zahtjev.
III. Predložena je lokacija uz šetnicu, u blizini košarkaških terena







Ad 4. Pitanja, prijedlozi i obavijesti

Predsjednica Vijeća obavijestila je Vijećnike kako bi se trebalo pokrenuti pitanje vrtova na  lokaciji k.č. 9645. Vijećnici B. Macan i D. Nehyba dali su informaciju kako su u ranijim sazivima uređivali vrtove iako nisu službeno dani na korištenje građanima. Raspravljalo se o dugoročnim planovima za navedenu lokaciju te je predsjednica Vijeća predložila navedenu lokaciju za gradnju dječjeg vrtića obzirom da u MO Dubrava - središte ne postoji niti jedan, a ima potrebe te da je lokacija idealna za izgradnju istoga. Predsjednica je Vijećnike obavijestila da je za navedenu lokaciju predlagano da se ista dodijeli za izgradnju Crkve te su tokom rasprave vijećnici jednoglasno odbili predloženo. 

Dovršeno u 19,30 sati.

U Zagrebu, 29. travnja 2022.

KLASA: 024-08/22-003/911
URBROJ: 251-13-11-5-22-2



Zapisnik sastavila:                                                                             
Ivana Blažević,                                                                           
predsjednica VMO Dubrava - središte                                                              
                                                                  Predsjednica 
                                                                   Vijeća Mjesnog odbora

                                                                                                  Ivana Blažević



